Benjamin Netanyahu a câștigat alegerile din Israel. Are nevoie de coaliție pentru a forma guvernul.
Sondaje: Partidul Likud, condus de premierul Netanyahu, pe primul loc la scrutinul din Israel. Likud este creditat cu cel puţin 31 de locuri în Parlament, iar formaţiunea Yesh Atid cu 18. Benjamin Netanyahu are nevoie de o coaliţie pentru a forma guvernul.
S-au încheiat alegerile parlamentare din Israel. Partidul Likud, condus de premierul Benjamin Netanyahu, s-a clasat pe primul loc.Potrivit sondajelor realizate la ieşirea de la urne, formaţiunea premierului în exerciţiu a câştigat între 31 şi 33 dintre cele 120 de locuri ale Parlamentului. Rezultatul i-a făcut pe Netanyahu și susținătorii săi să-şi proclame victoria."În seara asta am realizat un lucru mare. Am adus Likudul să fie cel mai mare partid din Israel, cu o marjă foarte mare. Statul are nevoie de un guvern stabil. Nu un guvern axat pe lucruri mărunte, pe descalificări personale, pe ambiții. Un guvern stabil pentru statul Israel.", a declarat Benjamin Netanyahu.Totuşi, rezultatul nu oferă garanţia că partidul lui Netanyahu va putea forma viitorul guvern.Potrivit diverselor proiecţii, o coaliţie de centru-dreapta formată în jurul Likud ar putea obţine 53-54 de locuri în Parlament, majoritatea fiind însă de 61 de locuri.Astfel, decisivă va fi poziţionarea formaţiunii Yamina, care oscilează în preferinţele politice şi care va obţine şapte-opt mandate."Cred că acum trebuie să formăm o coaliţie. Cred că Bennett (n.r.Naftali Bennett), poate chiar Saar (n.r.Gideon Saar), trebuie să vină la Netanyahu să spună – înţelegem rezultatul alegerilor, facem parte din guvernul de dreapta – putem forma cu uşurinţă un guvern şi putem urmări agresiv oportunităţile uriaşe pe care Israel le are în faţă.", a precizat Nir Barkat, membru al partidului LikudScrutinul parlamentar încheiat aseară a fost al patrulea organizat în ultimii doi ani în Israel.